Paul Kerese aasta
Paul Kerese aasta oli eesti maletaja Paul Kerese 100. sünniaastapäeva aasta (see on 2016), mille 24. novembril 2015 kuulutas välja Rahvusvaheline Maleföderatsioon (FIDE). 2016. aasta jooksul toimusid mitmed maleüritused. Näiteks Eesti Maleliit korraldas festivali "Paul Keres 100", mis kestis 2015. aasta detsembrist 2016. aasta detsembrini. Aastal 2016 andis Eesti Pank välja 2-eurose meenemündi ja Eesti Post teemakohase postmargi.